Ma wat kind glo doodslaan in hof | Maroela Media
(Foto: SA Police Service via Twitter)
'n 31-jarige ma is agter tralies nadat sy glo haar agtjarige dogtertjie vermoor het.
Kol. Moatshe Ngoepe, polisiewoordvoerder, het gesê polisielede het berigte ontvang dat 'n ma haar kind by 'n huis in Ga-Makhushane naby Phalaborwa in Limpopo aanrand het en het daarop gereageer.
Hulle het die agtjarige Varsity Leah Mabunda dood aangetref. Sy het verskeie beserings oor haar lyf gehad. "Die voorlopige ondersoek wys die kind se ma het haar glo met verskeie voorwerpe aangerand nadat sy die dogtertjie beskuldig het dat sy geld steel."
Die ma het ná die beweerde voorval weggehardloop.
"'n Soektog na die vrou is op tou gesit en die polisie het haar by 'n wegkruipplek in die gebied opgespoor en in hegtenis geneem," het Ngoepe gesê.
Die vrou verskyn na verwagting vandag in die Namakgale-landdroshof op 'n aanklag van moord.
Hoe absoluut wreed! Sy moet vir haar kind sorg en liefde gee. My verstand kan nie meer hierdie wreedheid verwerk nie.
Ja die tipe optrede lê SA lam kriminaliteit verwoes alles, lewe is goedkoop. Ek het al jare gelede SA op gegee vir beter omstandighede.
Myne ook nie A. 'n Mens moet berading kry om net elke dag moed te hê om die moontlike aanslagte op ons mensdom te hanteer. Daar gaan nie 'n dag verby wat ek nie 'n berig lees wat my ontstel en tot in my siel in skok nie. Hoe oorleef mens dit?
Dit is wreed en baie hartseer !!!
So wreed! Met allerhande voorwerpe. Net so onnodig. Maar…. Het julle die pryse van goed wat kinderhartjies sal begeer gesien? Suikerbelasting maak dat n kindjie kan begeer en niks bekostig nie. Viva anc wat ons kindertjies moor met eie hebsug!